Quest Joint Airlock

Modul Quest Joint Airlock je prechodová komora na zabezpečenie výstupu kozmonautov z Medzinárodnej vesmírnej stanice do voľného kozmu. Umožňuje výstup až dvoch kozmonautov v amerických (EMU) alebo ruských (Orlan) skafandroch. Modul je 5,5 m dlhý a maximálny priemer je 4 m. Bol vynesený na palube raketoplánu Atlantis počas misie STS-104 v roku 2001. Na vonkajšom povrchu sú umiestnené dve nádrže s kyslíkom a dve s dusíkom.

Medzinárodná vesmírna stanica